Hêzanê Sûrîyeya Demokratîke (QSD) û Hêzanê Asayîşê Zereyî vera cerganê DAÎŞî 'Hemleya Qesasê Şehîdanê Reqa' daye destpêkerdene.
Merkezê Îrtîbatî û Çapemenîye yê QSDyî derheqê hemle de eşkerayîyêke daye. Eşkerayîye bi kilmî wina ya:
''Cerganê DAÎŞî bi firsendê hêrişanê dewleta tirke tewr peyên 26ê kanûne de hêrişê Reqa kerdbi û 6 şerwanê ma tîya de şehîd bibî. DAÎŞ Reqa de 2017 de amebi binvistene. La keno ke reyna xo Reqa de xo rêxistin bikero. Verî vera DAÎŞî QSD û Hêzanê Asayîşê Zereyî pîya Herêma Fiartî de, operasyonê taybetî kerdbî. Nê operasyonan de ma musayê ke DAÎŞ keno ke Herêma Firatî de newe ra aktîf bibo, cerganê xo zîndanan ra bixelisno û cerganê xo serê Girê Sipî ra debikero herême. No zî dewamê planê hêrişê vera Zîndanê Sînaa yo.
Seba ke ma qesasanê şehîdanê xo bigêrê Hemleya Qesasê Şehîdanê Reqa daye destpêkerdene û Koalîsyono Mîyanneteweyî zî do hewayî ra paştî bido nê operasyonî. Ma armanc kenê ke na hemle de cerganê terorîstan bitepişê, têkilîya înan birijnê, verê hêrişanê muxtemelan bigêrê.
Hemle 25ê çeleyî de şewe saete 12.00 de dest pêkerd û Reqa, Tebqa, Sirîn û Kerame de hêzanê ma eşt xeylêk cayan ser. Netîceyê operasyonî dima do bêrê parekerdene. Ma soz danê ke bi hemleyanê winayênan tehlukeyanê vera şarê ma û hêzanê ma çin bikerê.''
